CPF บวกสวนตลาด ราคาหุ้นแตะ 22 บ. ครั้งแรกในรอบ 2 เดือน
CPF บวกสวนตลาด ณ เวลา 11.47 น. ราคาอยู่ที่ 22 บ. บวก 0.40 บ. หรือ 1.85% สูงสุดที่ 22.10 บ. ต่ำสุดที่ 21.50 บ. มูลค่าซื้อขายที่ 537.31 ลบ. โดยราคาหุ้น CPF ปรับตัวขึ้นแตะระดับ 22 บ. เป็นครั้งแรกในรอบ 2 เดือน นับตั้งแต่ราคาหุ้นอยู่ที่ 22 บ. ณ วันที่ 17 ก.ค.58 ขณะที่ค่าเฉลี่ยรวมของราคาหุ้นที่นักวิเคราะห์ให้อยู่ที่ 25.39 บ. มีอัพไซด์ 15.41%
21 ก.ย. 2558

ผู้สื่อข่าวรายงานว่า ราคาหุ้นบริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 11.47น. ราคาอยู่ที่ 22 บาท บวก 0.40 บาท หรือ 1.85% สูงสุดที่ 22.10 บาท ต่ำสุดที่ 21.50 บาท มูลค่าซื้อขายที่ 537.31 ล้านบาท ขณะที่ดัชนีตลาดหุ้นไทยโดยรวมลบ 0.35%

โดยราคาหุ้น CPF ได้มีการปรับตัวขึ้นแตะระดับ 22 บาท เป็นครั้งแรกในรอบ 2 เดือน นับตั้งแต่ราคาหุ้นอยู่ที่ 22 บาท ณ วันที่ 17 ก.ค.58 และทิศทางราคาหุ้นนั้นได้มีการปรับตัวขึ้นมาอย่างต่อเนื่อง ขณะที่ค่าเฉลี่ยรวมของราคาหุ้น CPF ที่นักวิเคราะห์ให้ปัจจุบันอยู่ที่ 25.39 บาท ซึ่งหากคิดจากราคาปัจจุบันที่ 22 บาท ราคายังมีอัพไซด์ 15.41%
สำหรับปัจจัยที่ส่งผลให้ราคาหุ้นมีการปรับตัวขึ้นสวนทางดัชนี คาดว่ามาจากประเด็นที่ก่อนหน้านี้ CPF ได้มีการประกาศว่าบริษัทมีโครงการซื้อหุ้นคืน (Treasury Stock) เพื่อบริหารทางการเงินในวงเงินไม่เกิน 10,000 ล้านบาท เพื่อบริหารทางการเงินจำนวนหุ้นที่จะซื้อคืน 400 ล้านหุ้น มูลค่าที่ตราไว้หุ้นละ 1 บาท จำนวนหุ้นที่จะซื้อคืนคิดเป็น 5.17% ของหุ้นที่จำหน่ายได้แล้วทั้งหมด โดยการซื้อในตลาดหลักทรัพย์ กำหนดระยะเวลาที่จะซื้อคืนตั้งแต่วันที่ 10 ก.ย.58 ถึง 9 มี.ค.59
 